**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 22**

**На 18 октомври 2019 г. от 16.10 ч. се проведе заседание на Общинска избирателна комисия Ямбол при следния**

**Д н е в е н р е д:**

**1.Проект решение относно определяне на секции на първи етаж (партер) за гласуване на избиратели с увредено зрение или със затруднение в придвижването**

***Докладва : Екатерина Янева***

**2.Разглеждане проект на съобщение съобразно задълженията на комисията по чл.234, ал.1 от ИК, както и одобряване на писмо до община Ямбол във връзка с обученията на СИК.**

***Докладва : Екатерина Янева***

**3. Проект решение относно определяне на член за маркиране на трети печат на ОИК в Община Ямбол**

***Докладва : Гюлшен Юсеинова***

**4. Входяща поща.**

**5. Разни**

**Присъстват:** **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**Отсъства: Младенка Николова,**

Заседанието бе открито в 16.10 ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, откривам днешното заседание на Общинска избирателна комисия. В зала присъстват 12 членове на комисията. Имаме нужния кворум. За отчитане на поименното гласуване предлагам Драгомир Димитров. Имате ли някакви други предложения или възражения? Моля, който е съгласен да гласува!

**ДРАГОМИР ДИМИТРОВ: В зала 12 членове на комисията:ЗА** – **12**: **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, предлагам ви следния проект за дневен ред: първа точка - **проект решение относно определяне на секции на първи етаж (партер) за гласуване на избиратели с увредено зрение или със затруднение в придвижването; втора точка -** **проект на съобщение съобразно задълженията на комисията по чл.234, ал.1 от ИК, както и одобряване на писмо до община Ямбол във връзка с обученията на СИК; трета точка - проект решение относно определяне на член за маркиране на трети печат на ОИК в Община Ямбол; четвърта точка - доклад по входяща поща и пета точка – разни.** Който е съгласен с предложения дневен ред, моля да гласува с вдигане на ръка.

**ДРАГОМИР ДИМИТРОВ: В зала 12 членове на комисията:ЗА** – **12**: **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, предлагам да преминем към разглеждането на точка първа от дневния ред - **проект решение относно определяне на секции на първи етаж (партер) за гласуване на избиратели с увредено зрение или със затруднение в придвижването.**

В Общинска избирателна комисия в община Ямбол е представено уведомление от община Ямбол с вх.№108/18.10.2019г., с което информира комисията за секциите,  които се намират на първи етаж в сгради в които има разположени секции и на горни етажи и в кои секции има най-малък брой избиратели по избирателен списък.

На основание чл.87, ал.1, т.1 и т.11 и чл.10, ал.1 от Изборния кодекс и Решение№953-МИ от 04.09.2019г. на Централната избирателна комисия, Общинска избирателна комисия в община Ямбол

**РЕШИ:**

**ОПРЕДЕЛЯ** секции на първи етаж (партер) за гласуване на избиратели с увредено зрение или със затруднение в придвижването, както следва:

|  |  |  |
| --- | --- | --- |
| № | СИК № | Адрес на СИК |
| 1 | 282600013 | ДКЦ-1 /бивша Поликлиника/, ул. „Христо Смирненски" № 2 |
| 2 | 282600016 | Сграда на ОП “Платени зони за паркиране“ ул. „Ал. Стамболийски" № 29 |
| 3 | 282600017 | Читалище „Съгласие“- Син салон,   ул. „Г.С.Раковски" №20 |
| 4 | 282600054 | ОУ"Й.Йовков, ул. „Тимок" № 3 |
| 5 | 282600062 | Професионална гимназия по лека промишленост, екология и химически технологии, ул. „Милин камък" №2 |
| 6 | 282600069 | Професионална гимназия по хранителни технологии и туризъм, ул. „Търговска" № 85 |

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

**ПРЕДСЕДАТЕЛЯТ ЕКАТЕРИНА ЯНЕВА: Колеги, има ли предложения за изменения, мнения или възражения към предложения проект? Няма! Моля, който е съгласен с предложението за решение по т. 1 на днешния дневен ред, да гласува!**

**ДРАГОМИР ДИМИТРОВ: В зала 12 членове на комисията: ЗА** – **12**: **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**ПРОТИВ: Няма.**

**ПРЕДСЕДАТЕЛЯТ ЕКАТЕРИНА ЯНЕВА**: Решението се приема и е с № 92-МИ от 18.10.2019г.

**ПРЕДСЕДАТЕЛЯТ ЕКАТЕРИНА ЯНЕВА**:

Представям на вашето внимание следният проект за съобщение:

Общинска избирателна комисия - Ямбол уведомява избирателите с увредено зрение или със затруднения в придвижването, че на изборите за общински съветници и за кметове на 27 октомври 2019 г., могат да ползват транспорт до избраната секция за гласуване като подават заявки в деня на изборите на 27.10.2019г. от 08:00 до 17:00 часа на следните телефони в Община Ямбол:

 046 681116; 046 681117 и 0893373575

Съгласно чл.235, ал.3 от ИК и т.3 от [Решение №953-МИ/04.09.2019 г](https://www.cik.bg/bg/decisions/1549/2015-08-27). на ЦИК, избирател с увредено зрение или със затруднения в придвижването, ще може да гласува и в избрана от него подходяща секция, след като попълни декларация - [Приложение 81-МИ](https://oik2826.cik.bg/upload/27725/Prilojenie_N_74_-_Dekl_vpis_dop_str_chl_28_al_3_i_dr.doc) от изборните книжа, че не е гласувал и няма да гласува на друго място.

Секции на първи етаж (партер) за гласуване на избиратели с увредено зрение или със затруднение в придвижването, определени от ОИК-Ямбол, съобразно изискванията на чл.10, ал.1 от Изборния кодекс, са както следва:

|  |  |  |
| --- | --- | --- |
| № | СИК № | Адрес на СИК |
| 1 | 282600013 | ДКЦ-1 /бивша Поликлиника/, ул. „Христо Смирненски" № 2 |
| 2 | 282600016 | Сграда на ОП “Платени зони за паркиране“ ул. „Ал. Стамболийски" № 29 |
| 3 | 282600017 | Читалище „Съгласие“- Син салон,   ул. „Г.С.Раковски" №20 |
| 4 | 282600054 | ОУ"Й.Йовков, ул. „Тимок" № 3 |
| 5 | 282600062 | Професионална гимназия по лека промишленост, екология и химически технологии, ул. „Милин камък" №2 |
| 6 | 282600069 | Професионална гимназия по хранителни технологии и туризъм, ул. „Търговска" № 85 |

Очаквам вашите мнения по отношение докладвания проект за изпълнение на задълженията ни по чл.234, ал.1 от ИК. Някой иска ли да вземе думата? След като не виждам заявки за вземане на думата, който е съгласен този вид на съобщение да бъде оповестено на нашата страница, както и да бъде изпратено до медиите за оповестяване, моля да гласува.

**ДРАГОМИР ДИМИТРОВ: В зала 12 членове на комисията: ЗА** – **12**: **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**ПРОТИВ: Няма.**

**Предвид гласуването възлагам на техническия сътрудник да публикува на страницата на ОИК гласуваното съобщение. След заседанието ще изпратим и до медиите същото по електронна поща с молба да оповестят приетите мерки за** избирателите с увредено зрение или със затруднения в придвижването.

Колеги във връзка с проведените обсъждания на вчерашното заседание на комисията, касаещо уточняване на датите за провеждане на обученията на СИК, е изготвено писмо до община Ямбол, за осигуряване на зрителната зала за тази цел, както и техническо осигуряване в тази връзка. Писмото е със следното съдържание:

**ДО**

**ГОСПОЖА ИЛИАНА БИЦОВА**

**ЗАМ. КМЕТ НА ОБЩИНА ЯМБОЛ**

**УЛ.“Г.С. РАКОВСКИ“ №7**

**ГР.ЯМБОЛ 8600**

**ОТНОСНО:** *осигуряване на зрителната зала на Община Ямбол за обучения на членовете на СИК*

**УВАЖАЕМА ГОСПОЖО БИЦОВА,**

Моля да ни бъде осигурена възможност за използване на зрителната зала на Община Ямбол на 22.10.2019г. и 23.10.2019г. от 18:00 часа за провеждане на обучение на членовете на СИК.

Моля да ни бъде осигурено и мултимедийно устройство за презентацията на обученията.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, чухте проекта за писмо, някакви допълнения или редакции? Няма. Моля, да гласуваме решението. Моля, който е съгласен, нека да гласува!

**ДРАГОМИР ДИМИТРОВ: В зала 12 членове на комисията: ЗА** – **12**: **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**ПРОТИВ: Няма.**

**ПРЕДСЕДАТЕЛЯТ ЕКАТЕРИНА ЯНЕВА**: Възлагам на колегата Кочинова да подготви писмото за подпис от председателя и секретаря на комисията и още сега да входира същото в деловодството на общината.

По трета точка от дневния ред - проект решение относно определяне на член за маркиране на трети печат на ОИК в Община Ямбол**, давам думата на Гюлшен Юсеинова.**

**ГЮЛШЕН ЮСЕИНОВА: Колеги, прочитам ви следния проект за решение:**

На основание чл. 79 и чл. 87, ал.1, т.1 от Изборния кодекс и Решение №618-МИ от 15.08.2019 г. на ЦИК, Общинска избирателна комисия в община Ямбол

**Р Е Ш И:**

1.Определя Яна Михайлова Първанова - член на ОИК Ямбол, който заедно с председателя на комисията да маркират допълнителният трети печат по уникален начин.

2.За маркирането се съставя протокол (Приложение към Решение №618-МИ/15.08.2019г. на ЦИК), подписан от членовете на комисията, съдържащ най-малко 3 (три) отпечатъка от маркирания печат.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, чухте проекта за решение от докладчика, някакви допълнения или редакции? Няма. Моля, да гласуваме решението. Моля, който е съгласен, нека да гласува!

**ДРАГОМИР ДИМИТРОВ: В зала 12 членове на комисията: ЗА** – **12**: **Екатерина Янева, Станимир Иванов, Гюлшен Юсеинова, Мариана Гърдева, Драгомир Димитров, Ани Канева, Светла Кирилова, Яна Първанова, Пенка Илиева, Стоян Дойчев, Миглена Кочинова. Невена Спасова**

**ПРОТИВ: Няма.**

Пристъпи се към маркиране на печата по уникален начин и съставяне на протокол за маркирането, подписването на протокола от членовете на комисията.

**ПРЕДСЕДАТЕЛЯТ ЕКАТЕРИНА ЯНЕВА:** С входящата поща ще ни запознае колегата Драгомир Димитров.

**ДРАГОМИР ДИМИТРОВ:** Колеги, в 16.25 часа получихме жалба против наше решение № 87-МИ/15.10.2019 г. от Инициативен комитет и независимия кандидат за кмет Георги Славов. На електронната ни поща получихме писмо от ЦИК по тяхно протоколно решение, с което ни се указва че при искане за замяна на членове на СИК, отправено от партиите и коалициите до съответната ОИК, отказът на вече назначените членове на СИК не е необходимо да бъде удостоверяван с писмен документ или по какъвто и да било друг начин.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, жалбата е идентична с получената от партия „Българска нова демокрация“, която днес изпратихме и по електронната поща и по куриер до централната избирателна комисия.

**ДРАГОМИР ДИМИТРОВ**: Именно поради това, моето предложение е да не изпращаме отново всички документи, които вече изпратихме до ЦИК по повод жалбата от партия „Българска нова демокрация“. И двете жалби имат за предмет наше Решение № 87-МИ от 15.10.2019г., което ние от своя страна сме взели въз основа на изпратените вече документи на ЦИК. Отделно от това, обема на сканираните документи е изключително голям и днес колегата Кочинова в няколко мейла се наложи да ги изпраща на ЦИК, като естествено имаше пояснение към колегите в ЦИК за това. Моето предложение е поясним това обстоятелство в придружителното писмо към ЦИК, като изпращаме жалбата, която днес постъпи.

**ПРЕДСЕДАТЕЛЯТ ЕКАТЕРИНА ЯНЕВА:** Какво мислите колеги по предложението на Димитров? Всички разбрахте, жалбата сега се сканира и се изпраща към централната комисия с писмо, в съдържанието на което се описва казаното от Димитров. Съответно утре се изпраща и по куриер до ЦИК.

Беше изразено единодушно мнение от членовете на Общинската избирателна комисия, че са съгласни с предложението на Драгомир Димитров.

**ПРЕДСЕДАТЕЛЯТ ЕКАТЕРИНА ЯНЕВА**: Поради изчерпване на дневния ред закривам днешното заседание.

Заседанието се закри в 16:40 часа на 18.10.2019г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

 МАРИАНА ГЪРДЕВА